laion/Wikipedia-Exotic huggingface dataset:
টাইম ১০০

টাইম ১০০ বা টাইম ওয়ান হান্ড্রেড (ইংরেজি: Time 100) হচ্ছে বিশ্বব্যাপী ১০০ জন প্রভাবশালী ব্যক্তির একটি তালিকা, যা যুক্তরাষ্ট্রের টাইম ম্যাগাজিন প্রতি বছর প্রণয়ন করে। এটি প্রথম প্রকাশিত হয় ১৯৯৯ সালে। বর্তমানে এটি একটি নিয়মিত বার্ষিক প্রকাশনায় পরিণত হয়েছে। অপরাহ উইনফ্রে ২০১১, ২০১০, ২০০৯, ২০০৮, ২০০৭, ২০০৬, ২০০৫, ২০০৪, এবং বিশ শতক বারাক ওবামা ২০১২, ২০১১, ২০১০, ২০০৯, ২০০৮, ২০০৭, এবং ২০০৫ হিলারি ক্লিনটন ২০১২, ২০১১, ২০০৯, ২০০৮, ২০০৭, ২০০৬, এবং ২০০৪ (২০১০ এর মনোনয়ন তালিকাভুক্ত) স্টিভ জবস ২০১০, ২০০৮, ২০০৭, ২০০৫, এবং ২০০৪ অ্যাঙ্গেলা মার্কেল ২০১২, ২০১১, ২০০৯, ২০০৭, এবং ২০০৬ জর্জ ডব্লিউ. বুশ ২০০৮, ২০০৬, ২০০৫, এবং ২০০৪ জর্জ ক্লুনি ২০০৯, ২০০৮, ২০০৭, এবং ২০০৬ বিল গেটস ২০০৬, ২০০৫, ২০০৪, এবং বিশ শতক হু জিনতাও ২০০৮, ২০০৭, ২০০৫, এবং ২০০৪ কন্ডোলিৎসা রাইস ২০০৭, ২০০৬, ২০০৫, এবং ২০০৪ পোপ ষোড়শ বেনেডিক্ট ২০০৭, ২০০৬, এবং ২০০৫ বিল ক্লিনটন ২০০৬, ২০০৫, এবং ২০০৪ নেলসন ম্যান্ডেলা ২০০৫, ২০০৪, এবং বিশ শতক রুপার্ট মারডক ২০০৮, ২০০৫, এবং ২০০৪ "Oprah Winfrey is the highest Time 100 winner"। ১৯ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০০৯।  TIME 100 - The People of the Century ওয়েব্যাক মেশিনে আর্কাইভকৃত ১৮ মে ২০০৭ তারিখে 2004 Time 100 at Time.com ওয়েব্যাক মেশিনে আর্কাইভকৃত ১৯ এপ্রিল ২০০৪ তারিখে 2005 Time 100 at Time.com ওয়েব্যাক মেশিনে আর্কাইভকৃত ১১ এপ্রিল ২০০৫ তারিখে 2006 Time 100 at Time.com ওয়েব্যাক মেশিনে আর্কাইভকৃত ২ মে ২০০৬ তারিখে 2007 Time 100 at Time.com 2008 Time 100 at Time.com 2009 Time 100 at Time.com ওয়েব্যাক মেশিনে আর্কাইভকৃত ৮ মে ২০০৯ তারিখে
আপস্ট্রিম (সফটওয়্যার উন্নয়ন)

সফটওয়্যার নির্মাণের ক্ষেত্রে, আপস্ট্রিম, উৎস কোড হিসেবে বিতরণ করা সফটওয়্যারের মূল উদ্ভাবক বা রক্ষণাবেক্ষণকারীকে নির্দেশ করে। এটি কোন একটি বাগ অথবা প্যাচের একটি যোগ্যতা। উদাহরণস্বরূপ, আপস্ট্রিমে পাঠানো কোন প্যাচ সফ্টওয়্যারটির মূল লেখক বা রক্ষণাবেক্ষণকারীর কাছে অর্পণ করা হয়। যদি গৃহীত হয়, তবে লেখক বা রক্ষণাবেক্ষণকারী সফটওয়্যারটির তাৎক্ষণিকভাবে বা ভবিষ্যত প্রকাশে প্যাচটি অন্তর্ভুক্ত করবেন। যদি গৃহীত না হয়, তবে যিনি প্যাচটি জমা দিয়েছেন উক্ত ব্যবহারকারীকে সফটওয়্যারটির নিজস্ব সংস্করণ রক্ষণাবেক্ষণ করতে হয়। আপস্ট্রিম উন্নয়ন, অন্যান্য পরিবেশনাগুলোকে এর দ্বারা উপকৃত হবার সুযোগ দেয়। শব্দটি বাগের সাথেও সম্পর্কিত; বিতরনের পোর্টিং ও সমন্বয় প্রচেষ্টার কারণে ঘটে না এমন বাগগুলির দায়বদ্ধতা আপস্ট্রিমের উপর বর্তায়। "Staying close to upstream projects - Fedora Project Wiki"। fedoraproject.org। সংগ্রহের তারিখ ২০২০-০৯-০৫।
এস্তা এ আ নসসা পাত্রিয়া বেম আমাদা

এস্তা এ আ নসসা পাত্রিয়া বেম আমাদা (পর্তুগিজ: "Esta é a Nossa Pátria Bem Amada", বাংলা: এইটি আমাদের প্রিয়তম দেশ) গিনি-বিসাউর জাতীয় সঙ্গীত। এর কথা দিয়েছেন "আমিল্কার কেব্রাল" এবং সুর দিয়েছেন "Xiao He"। এইটি ১৯৭৪ সালে স্বাধীনতার ওপর একে অবলম্বন করা হয়েছিল। www.nationalanthems.info MIDI File ওয়েব্যাক মেশিনে আর্কাইভকৃত ১৩ মার্চ ২০০৭ তারিখে
উবাইদুল্লাহ ইবনে যিয়াদ

উবায়েদুল্লাহ ইবনে যিয়াদ (আরবি: عبيد الله بن زياد, প্রতিবর্ণীকৃত: ʿUbayd Allāh ibn Ziyād; মৃত্যু আগস্ট ৬৮৬) প্রথম মুয়াবিয়া ও প্রথম ইয়াজিদ-এর শাসনাকালের বসরা, কুফা এবং খোরাসানের একজন উমাইয়া গভর্নর এবং খলিফা প্রথম মারওয়ান এবং আব্দুল মালিকের শাসনমলে উমাইয়া সেনাবাহিনীর একজন অন্যতম সেনাপতি। হুসাইন ইবনে আলীসহ আলী ইবনে আবু তালিবের পরিবারের সদস্যদের হত্যার জন্য মুসলিমদের কাছে তিনি একজন কুখ্যাত ব্যক্তিত্ব। ৬৭৩ সালে তার পিতা যিয়াদ ইবনে আবিহির মৃত্যুর পর কার্যত উত্তরাধিকারসূত্রে তিনি গভর্নরের দায়িত্ব পান। গভর্নর থাকাকালে তিনি খারিজি এবং আলীয়দের বিদ্রোহ দমন করেন। কারবালার যুদ্ধের পর ৬৮০ সালে তিনি হুসাইন এবং তার ক্ষুদ্র অনুসারীদলকে হত্যা করেন, যা মুসলিম সম্প্রদায়কে মর্মাহত করে। আব্দুল্লাহ ইবনে জুবায়েরের বিদ্রোহের সময় অবশেষে আরব উপজাতীয় অভিজাতবর্গেরা তাকে ইরাক থেকে উৎখাত করে।
রস মর্গ্যান

রস উইনস্টন মরগ্যান (ইংরেজি: Ross Morgan; জন্ম: ১২ ফেব্রুয়ারি, ১৯৪১) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কাল থেকে ১৯৭০-এর দশকের শুরুরদিক পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে মাঝারিসারিতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন রস মরগ্যান। ১৯৫৭-৫৮ মৌসুম থেকে ১৯৭৬-৭৭ মৌসুম পর্যন্ত রস মরগ্যানের প্রথম-শ্রেণীর খেলোয়াড়ী জীবন চলমান ছিল। এছাড়াও, নির্ভরযোগ্য ব্যাটসম্যান হিসেবে সুনাম ছিল তার। বলকে আলতো ছোঁয়ায় মিড উইকেট বরাবর ফেলার দিকেই অধিক স্বাচ্ছন্দ্যবোধ করতেন ও অফস্পিনার ছিলেন তিনি। ১৯৫৭-৫৮ মৌসুমে মাত্র ১৬ বছর বয়সে অকল্যান্ডের পক্ষে তার প্রথম-শ্রেণীর ক্রিকেটে অভিষেক ঘটে। ১৯৬৪-৬৫ মৌসুমের প্লাঙ্কেট শীল্ডে চমৎকার অল-রাউন্ড ক্রীড়াশৈলী প্রদর্শন করেন। সেন্ট্রাল ডিস্ট্রিক্টসের বিপক্ষে ৬/৪০ বোলিং পরিসংখ্যান গড়েন। এটিই পরবর্তীকালে তার সেরা বোলিং পরিসংখ্যান হিসেবে চিত্রিত হয়ে যায়। এর কয়েকদিন পর ওয়েলিংটনের বিপক্ষে ১১২ রানের অপরাজিত ইনিংস খেলেন। ফলশ্রুতিতে, তাকে জাতীয় দলে খেলার জন্যে অন্তর্ভুক্ত করা হয়। ১৯৭৬-৭৭ মৌসুম পর্যন্ত অকল্যান্ডের পক্ষে খেলা চালিয়ে যেতে থাকেন। ১৯৬৮-৬৯ মৌসুমে অকল্যান্ডে অনুষ্ঠিত খেলায় ক্যান্টারবারির বিপক্ষে ১৬৬ রানের ইনিংস খেলেন। দলের সংগৃহীত ঘোষিত ৩১৪/৮ রানের মধ্যে তার এ ইনিংসটি পরবর্তীকালে তার প্রথম-শ্রেণীর ক্রিকেটে সর্বোচ্চ হিসেবে রয়ে যায়। সমগ্র খেলোয়াড়ী জীবনে বিশটি টেস্টে অংশগ্রহণ করেছেন রস মরগ্যান। ২৯ জানুয়ারি, ১৯৬৫ তারিখে অকল্যান্ডে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২০ এপ্রিল, ১৯৭২ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি। ১৯৬৪-৬৫ মৌসুমে পাকিস্তান দল নিউজিল্যান্ড গমনে আসে। অকল্যান্ডে সিরিজের দ্বিতীয় টেস্টে অভিষেক পর্ব সম্পন্ন হয় তার। ৬৬ রানের ইনিংস খেলেন তিনি। এটিই খেলায় সর্বোচ্চ রানের ইনিংস ছিল। ক্রাইস্টচার্চে অনুষ্ঠিত সিরিজের পরের টেস্টে ৯৭ রান তুলেন। এটিই তার ব্যক্তিগত সর্বোচ্চ টেস্ট রান ছিল। ভারত সফরে বেশ দূর্দান্ত খেলেন। তবে, পরবর্তী ২২ ইনিংসে মাত্র ২৮৭ তুলতে সমর্থ হয়েছিলেন। এর পরের কয়েক মাসে ভারত, পাকিস্তান ও ইংল্যান্ডের বিপক্ষে তিনটি সিরিজে দলের নিয়মিত খেলোয়াড় হিসেবে রয়ে যান। কয়েকটি মূল্যবান ইনিংস খেলাসহ অফ স্পিন বোলিংয়ে মাঝে-মধ্যে উইকেট লাভ করেন। তিনি তার প্রথম ১২ টেস্টে ৩০.১৩ গড়ে ৬৬৩ রান সংগ্রহ করতে সক্ষম হন। কিন্তু, এরপর থেকে রান খরায় ভুগতে থাকেন। পরবর্তী কয়েক বছরে আট টেস্টে অংশ নিয়ে মাত্র ৭১ রান সংগ্রহ করেন। ১৯৭২ সালে ওয়েস্ট ইন্ডিজ গমন করেন। এ সফরেই নিজের শেষ তিন টেস্টে অংশ নেন। এ পর্যায়ে তিনি নবজাতকের মৃত্যুতে দেশে প্রত্যাবর্তনকারী রিচার্ড কলিঞ্জের স্থলাভিষিক্ত হয়েছিলেন। এ সিরিজে তিনি মাত্র ৮ রান ও এক উইকেট পান। "Test Cricket Tours - New Zealand to West Indies 1971-72"। Test-cricket-tours.co.uk। ২৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৯।  বেভান কংডন ফেন ক্রেসওয়েল নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে রস মর্গ্যান (ইংরেজি) ক্রিকেটআর্কাইভে রস মর্গ্যান (সদস্যতা প্রয়োজনীয়) (ইংরেজি)
এসিনিলসেন

এসিনিলসেন (ইংরেজি: ACNielsen) হচ্ছে একটি বিশ্বব্যাপী বাজারজাতকরণ গবেষণা সংস্থা। এটির কেন্দ্রীয় সদর দপ্তর অবস্থিত যুক্তরাষ্ট্রের নিউ ইয়র্ক সিটিতে। এছাড়া উত্তর আমেরিকার জন্য এটির আঞ্চলিক সদর দপ্তর অবস্থিত যুক্তরাষ্ট্রেরই ইলিনয়ের অঙ্গরাজ্যে। ২০০৮ সাল পর্যন্ত প্রাপ্ত তথ্য অনুসারে এই সংস্থাটি নিলসেন কোম্পানির আওতাভুক্ত। বাজারজাতকরণ ও বিক্রয় ব্যবস্থার ওপর প্রভাবমূলক তথ্যসমূহ বিক্রয় বা উৎপাদনকারী কোম্পানিগুলোর কাছে সরবরাহ করার জন্য ১৯২৩ সালে আর্থার সি. নিলসেন, সিনিয়র]] ১৯২৩ সালে শিকাগোর ইলিনয়ে এই কোম্পানিটি প্রতিষ্ঠা করেন। ১৯৩৯ সাল থেকে একটি বিশ্বব্যাপী এর শাখা সম্প্রসারণ শুরু করে। বর্তমানে এটির প্রায় ১০০টিরও বেশি দেশে আন্তর্জাতিকভাবে কার্যক্রম পরিচালনা করছে। "Nielsen - Contact"। ৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০০৯।  ACNielsen ওয়েব্যাক মেশিনে আর্কাইভকৃত ১২ ডিসেম্বর ২০০৯ তারিখে HomeScan Nielsen Nielsen areas of Germany ওয়েব্যাক মেশিনে আর্কাইভকৃত ২০ এপ্রিল ২০১০ তারিখে ACNielsen Australian two party preferred and preferred prime minister polling 1996 - 2007 ওয়েব্যাক মেশিনে আর্কাইভকৃত ২৭ জুন ২০০৬ তারিখে
বাতিন

বাতিন (আরবি: باطن) শব্দের আক্ষরিক অর্থ- "ভিতর", "অভ্যন্তরীণ", "লুকানো" ইত্যাদি। উদাহরণস্বরূপ, কুরআনের বাহ্যিক বা আপাত অর্থে, যহিরের বিপরীতে একটি লুকানো অর্থও আছে। সুফিরা বিশ্বাস করে যে প্রত্যেক ব্যক্তির আত্মার জগতে একটি বাতিন আছে। ইহা ব্যক্তির অভ্যন্তরীণ সত্ত্বা; যখন আধ্যাত্মিক পথপ্রদর্শকের আলো দ্বারা শুদ্ধ করা হয়, তখন তা আধ্যাত্মিকভাবে উন্নীত হয়। এই ধারণা লুকানো আল্লাহর গুণাবলীর সাথে সংযুক্ত, যাকে দেখা যায় না কিন্তু জীবনের প্রতিটি ক্ষেত্রে বিদ্যমান। মুসলিম দলগুলো বিশ্বাস করে যে, বাতেনকে পুরোপুরি বোঝা যায় শুধুমাত্র এমন একজন ব্যক্তির দ্বারা, যার বিশেষ জ্ঞান আছে। শিয়া মুসলমানদের জন্য, এই ব্যক্তি হচ্ছে ঐ সময়ের ইমাম। বৃহত্তর অর্থে, এটি সকল অস্তিত্বের অন্তর্নিহিত অর্থ বা বাস্তবতা, যহির রূপ জগৎ এবং আপাত অর্থ। Daftary, Farhad (2000). Intellectual traditions in Islam New York: St. Martins Press. আইএসবিএন ১৮৬০৬৪৭৬০X. p. 90. Gleave, Robert (2011). Islam and literalism: Literal meaning and interpretation in Islamic legal theory. Edinburgh: Edinburgh University Press. আইএসবিএন ০৭৪৮৬৩১১৩৫. Page 64. Radtke, B। "BĀṬEN"। Encyclopedia Iranica। সংগ্রহের তারিখ ৯ জুলাই ২০১৪।  সুফি লাইভ
জাহির (ইসলাম)

জাহির হচ্ছে (আরবি: ظاهر) কিছু তাফসীরে (কুরআনের ব্যাখ্যা) ব্যবহৃত একটি আরবী শব্দ, যার অর্থ "বাহ্যিক ও স্পষ্ট"। ইসলামের কিছু ব্যাখ্যায় বলা হয়েছে যে কুরআনের একটি বহির্গত বা আপাত অর্থ আছে, যা "জাহির" নামে পরিচিত। এর বিপরীতে আছে অন্তর্নিহিত অর্থ, যা বাতিন নামে পরিচিত এবং যা শুধুমাত্র গূঢ় জ্ঞানের অধিকারী ব্যক্তি ব্যাখ্যা করতে পারেন। শিয়া মুসলমানদের জন্য একমাত্র ঐ সময়ের ইমামই এর অর্থ বুঝতে পারেন। সুফিবাদে একজন ব্যক্তির বাহ্যিক কর্মকাণ্ড হচ্ছে জাহির, এবং তার মন-প্রাণের উদ্দেশ্য হচ্ছে বাতিন। জাহির হচ্ছে শরীরের জগৎ, অথচ বাতিন আত্মার জগৎ। সুফীরা শরিয়ত অনুসারী নিশ্চিত করার জন্য তাদের আধ্যাত্মিক নির্দেশিকা দ্বারা বাতিন শুদ্ধিকরণে বিশ্বাস করে। এছাড়া জাহির হচ্ছে জাহিরী মাযহাবের (এক ধরনের ইসলামী আইনশাস্ত্রীয় দার্শনিক চিন্তাগোষ্ঠী) অন্তর্নিহিত মূলনীতি, যেখানে ইসলামী বিচার ব্যবস্থা এবং ধর্মতত্ত্ব চিন্তা ও অধ্যয়নে কুরআন ও সুন্নাহর সুস্পষ্ট বা আপাত অর্থের উপর জোর দেওয়া হয়। "Zahir - Oxford Islamic Studies Online"। University of Oxford। ২০০৮-০৫-০৬। ২০১৫-১১-১৯ তারিখে মূল থেকে আর্কাইভ করা। সংগ্রহের তারিখ ২০১৫-১২-৩১।  "Exoteric and Esoteric"।
কানাডীয় ফুটবল অ্যাসোসিয়েশন

কানাডীয় ফুটবল অ্যাসোসিয়েশন (ফরাসি: Association canadienne de soccer, ইংরেজি: Canadian Soccer Association; এছাড়াও সংক্ষেপে সিএসএ নামে পরিচিত) হচ্ছে কানাডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১২ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৯ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কানাডার রাজধানী অটোয়ায় অবস্থিত। এই সংস্থাটি কানাডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কানাডীয় প্রিমিয়ার লীগ, কানাডীয় চ্যাম্পিয়নশিপ এবং লীগ১ অন্টারিওয়ের মতো প্রতিযোগিতার সকল কার্যক্রম পরিচালনা করে। বর্তমানে কানাডীয় ফুটবল অ্যাসোসিয়েশনের সভাপতির দায়িত্ব পালন করছেন স্টিভ রিড এবং সাধারণ সম্পাদকের দায়িত্ব পালন করছেন পিটার মন্টোপোলি। ৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০।  "Ramón Coll, electo Presidente de la Confederación de Futbol de América del Norte, América Central y el Caribe"। La Nación (Google News Archive)। সেপ্টেম্বর ২৩, ১৯৬১।  দাপ্তরিক ওয়েবসাইট (ফরাসি) (ইংরেজি) ফিফা-এ কানাডীয় ফুটবল অ্যাসোসিয়েশন ওয়েব্যাক মেশিনে আর্কাইভকৃত ২ ডিসেম্বর ২০১৮ তারিখে (ইংরেজি) কনকাকাফ-এ কানাডীয় ফুটবল অ্যাসোসিয়েশন (ইংরেজি) টেমপ্লেট:কানাডীয় ফুটবল অ্যাসোসিয়েশন
মার্কিন যুক্তরাষ্ট্র ফুটবল ফেডারেশন

মার্কিন যুক্তরাষ্ট্র ফুটবল ফেডারেশন (ইংরেজি: United States Soccer Federation; এছাড়াও সংক্ষেপে ইউএসএসএফ নামে পরিচিত) হচ্ছে মার্কিন যুক্তরাষ্ট্রের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৩ সালের ৫ই এপ্রিল তারিখে প্রতিষ্ঠিত হয়েছে। এটি প্রতিষ্ঠার বছরেই অস্থায়ী সদস্য ফুটবলের সর্বোচ্চ সংস্থা ফিফার সদস্যপদ লাভ করে এবং পরবর্তীতে ১৯১৪ সালের ২৭শে জুন তারিখে পূর্ণ সদস্যপদ লাভ করে, অন্যদিকে প্রতিষ্ঠার ৪৮ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মার্কিন যুক্তরাষ্ট্রের ইলিনয়ে অবস্থিত। এই সংস্থাটি মার্কিন যুক্তরাষ্ট্রের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মেজর লিগ সকার, জাতীয় নারী ফুটবল লীগ এবং মার্কিন যুক্তরাষ্ট্র ওপেন কাপের মতো প্রতিযোগিতার সকল কার্যক্রম পরিচালনা করে। বর্তমানে মার্কিন যুক্তরাষ্ট্র ফুটবল ফেডারেশনের সভাপতির দায়িত্ব পালন করছেন সিন্ডি পার্লো কোন এবং সাধারণ সম্পাদকের দায়িত্ব পালন করছেন উইল উইলসন। ৫ সেপ্টেম্বর ২০২০ পর্যন্ত হালনাগাদকৃত। "U.S. Soccer celebrates 100th anniversary"। CONCACAF। এপ্রিল ৯, ২০১৩। ডিসেম্বর ১৬, ২০১৭ তারিখে মূল থেকে আর্কাইভ করা। সংগ্রহের তারিখ মে ২৫, ২০১৬।  "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০।  "Ramón Coll, electo Presidente de la Confederación de Futbol de América del Norte, América Central y el Caribe"। La Nación (Google News Archive)। সেপ্টেম্বর ২৩, ১৯৬১।  উইকিমিডিয়া কমন্সে মার্কিন যুক্তরাষ্ট্র ফুটবল ফেডারেশন সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) ফিফা-এ মার্কিন যুক্তরাষ্ট্র ফুটবল ফেডারেশন ওয়েব্যাক মেশিনে আর্কাইভকৃত ২৪ নভেম্বর ২০১৮ তারিখে (ইংরেজি) কনকাকাফ-এ মার্কিন যুক্তরাষ্ট্র ফুটবল ফেডারেশন ওয়েব্যাক মেশিনে আর্কাইভকৃত ১৭ অক্টোবর ২০১৬ তারিখে (ইংরেজি) টেমপ্লেট:মার্কিন যুক্তরাষ্ট্র ফুটবল ফেডারেশন
সর্বাধিক অনুসরণকৃত ইন্সটাগ্রাম অ্যাকাউন্টের তালিকা

এখানে ছবি এবং ভিডিও ভাগ করে নেওয়ার সামাজিক প্ল্যাটফর্ম ইন্সটাগ্রামে সর্বাধিক অনুসরণকারীদের সাথে শীর্ষ ৫০টি অ্যাকাউন্ট তালিকাভুক্ত রয়েছে। সেপ্টেম্বর ২০২০-এর হিসাব অনুযায়ী[হালনাগাদ] পর্তুগিজ ফুটবলার ক্রিস্তিয়ানো রোনালদো ৩৫০ মিলিয়নের অধিক এবং মার্কিন সঙ্গীতশিল্পী আরিয়ানা গ্রান্দে ২৬৮ মিলিয়নের অধিক অনুসরণকারী ব্যক্তি। প্ল্যাটফর্মে ইনস্টাগ্রামের নিজস্ব ব্র্যান্ড অ্যাকাউন্ট রয়েছে, যার অনুসরণকারী সংখ্যা ৪২৪ মিলিয়নের অধিক; এবং এটি সামগ্রিকভাবে এযাবৎকালের সর্বাধিক অনুসরণকৃত অ্যাকাউন্ট। ১৪৪ মিলিয়নের অধিক অনুসরণকারী সহ ন্যাশনাল জিওগ্রাফিক দ্বিতীয় সর্বাধিক অনুসরণকৃত ব্র্যান্ড অ্যাকাউন্ট। সর্বমোট ২১টি অ্যাকাউন্ট সাইটে ১০০ মিলিয়ন অনুসরণকারী ছাড়িয়ে গেছে। ৩ সেপ্টেম্বর ২০২০ (2020-09-03)-এর হিসাব অনুযায়ী[হালনাগাদ], নিম্নলিখিত সারণিতে ইন্সটাগ্রামে সর্বাধিক অনুসরণকৃত ৫০টি অ্যাকাউন্ট তালিকাবদ্ধ হয়েছে, মিলিয়ন অনুসরণকারীদের পাশাপাশি প্রতিটি ব্যবহারকারীর পেশা বা ক্রিয়াকলাপকে উল্লেখিত হয়েছে। List of most-liked Instagram posts List of most-followed Facebook pages List of most-followed Twitter accounts List of most-followed TikTok accounts সর্বাধিক সাবস্ক্রাইবকৃত ইউটিউব চ্যানেলের তালিকা সর্বাধিক দেখা ইউটিউব ভিডিওর তালিকা List of most-streamed artists on Spotify List of most-streamed songs on Spotify List of most-followed Twitch channels "The Most Followed Instagram Profiles"। trackalytics.com (ইংরেজি ভাষায়)। Track A Lytics। ৫ সেপ্টেম্বর ২০২০। ১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২০।  "Top 50 Most Followed Instagram Business / Creator Accounts (Sorted by Followers Count)"। Social Blade (ইংরেজি তারিখ=২ সেপ্টেম্বর ২০২০ ভাষায়)। Social Blade LLC। ৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
ডেভিড উইলিয়ামস

ডেভিড ডিউইট উইলিয়ামস (ইংরেজি: David Williams; জন্ম: ৪ নভেম্বর, ১৯৬৩) পেনাল এলাকায় জন্মগ্রহণকারী ত্রিনিদাদ ও টোবাগীয় কোচ এবং সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিক থেকে শুরু করে ১৯৯০-এর দশকের শেষদিক পর্যন্ত ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ডেভিড উইলিয়ামস। ১৯৮২-৮৩ মৌসুম থেকে ১৯৯৮-৯৯ মৌসুম পর্যন্ত ডেভিড উইলিয়ামসের প্রথম-শ্রেণীর খেলোয়াড়ী জীবন চলমান ছিল। বরাবরই তিনি জেফ ডুজনের পিছনে থাকতেন। মাত্র ৫ ফুট ৪ ইঞ্চি উচ্চতার অধিকারী খর্বাকায় ডেভিড উইলিয়ামস আন্তর্জাতিক অঙ্গনে জেফ ডুজনের সাথে প্রতিদ্বন্দ্বিতায় অবতীর্ণ হতে পারেননি। ডুজনের রান সংগ্রহের হার তার তুলনায় অধিক ছিল। যেখানে, ডুজনের টেস্ট ব্যাটিং গড় ছিল ৩১.৯৪ সেখানে তার ছিল মাত্র ১৩.৪৪। কেবলমাত্র একবারই পঞ্চাশোর্ধ্ব রানের ইনিংস খেলতে পেরেছিলেন তিনি। ১৯৮৩ থেকে ১৯৯৯ সাল পর্যন্ত ত্রিনিদাদ ও টোবাগোর পক্ষে প্রথম-শ্রেণীর ক্রিকেটে অংশ নিয়েছেন। এ পর্যায়ে ৭১টি প্রথম-শ্রেণীর খেলায় অংশ নেন। ২২.৩১ গড়ে রান সংগ্রহের পাশাপাশি ১৫১টি ক্যাচ ও ৩৯টি স্ট্যাম্পিংয়ের সাথে স্বীয় নামকে যুক্ত করেন। ব্যক্তিগত সর্বোচ্চ করেন ১১২ রান। সমগ্র খেলোয়াড়ী জীবনে এগারোটি টেস্ট ও ছত্রিশটি একদিনের আন্তর্জাতিকে অংশগ্রহণ করেছেন ডেভিড উইলিয়ামস। ১৮ এপ্রিল, ১৯৯২ তারিখে ব্রিজটাউনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ১৯৯৮ তারিখে একই মাঠে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। ১৯৯৭-৯৮ মৌসুমে ইংল্যান্ড দল ক্যারিবীয় দ্বীপপুঞ্জে আগমন করে। ত্রিনিদাদের কুইন্স পার্ক ওভালে ৬৫ রানের ইনিংস খেলে দলকে তিন উইকেটে জয় এনে দিতে বিরাট ভূমিকা রাখেন। এ পর্যায়ে কার্ল হুপারের সাথে ১২৯ রানের জুটি গড়ে স্বর্ণালী মুহূর্ত অতিক্রম করেন। তবে, ঐ ইনিংসের পর ধারাবাহিকভাবে তিনটি শূন্য রানের সন্ধান পান। অংশগ্রহণকৃত ১১ টেস্টের ১৮ ইনিংসের সাতটিতেই শূন্য রান করেছিলেন। অবশেষে ঐ সিরিজের চূড়ান্ত টেস্ট পর তাকে দল থেকে বাদ দেয়া হয়। ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। ২০০৩ সাল থেকে ত্রিনিদাদ ও টোবাগো দলের কোচ হিসেবে জড়িত রয়েছেন। চার বছরের মধ্যে দুইটি একদিনের শিরোপা ও তিনটি চারদিনের প্রতিযোগিতার শিরোপা জয় করে। দক্ষিণ আফ্রিকায় অনুষ্ঠিত ২০০৭ সালের প্রথম আইসিসি বিশ্ব টুয়েন্টি২০ চ্যাম্পিয়নশীপ প্রতিযোগিতার পূর্বে ওয়েস্ট ইন্ডিজ দলের সহকারী কোচ হিসেবে তাকে মনোনীত করা হয়। তবে, মার্চ, ২০০৯ সালে বিস্ময়করভাবে খেলার মাঠে প্রবেশ করেন তিনি। বার্বাডোসের কেনসিংটন ওভালে সফরকারী ইংল্যান্ড দলের বিপক্ষে সিরিজের চতুর্থ টেস্টের চূড়ান্ত দিন অতিরিক্ত খেলোয়াড় হিসেবে খেলেন। "David Williams- Not just an assistant coach"। CricInfo। ৯ মার্চ ২০০৯। সংগ্রহের তারিখ ১৫ এপ্রিল ২০২০।  ফফি উইলিয়ামস ব্যাসিল উইলিয়ামস ১৯৯২ ক্রিকেট বিশ্বকাপ দলসমূহ ওয়েস্ট ইন্ডিয়ান টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান প্রথম-শ্রেণীর ক্রিকেট দলসমূহের বর্তমান তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ডেভিড উইলিয়ামস (ইংরেজি) ক্রিকেটআর্কাইভে ডেভিড উইলিয়ামস (সদস্যতা প্রয়োজনীয়) (ইংরেজি)
গোলকধাঁধা

গোলকধাঁধা (Maze / Labyrinth / ভুলভুলাইয়া) একটি বা একাধিক রাস্তার সমষ্টি যার এক বা একাধিক প্রবেশ পথ এবং প্রস্থানের পথ আছে। গোলকধাঁধার বিশেষত্ব হল যে এতে প্রবেশ করার পর বের হয়ে আশা কঠিন কারণ এর মধ্যের রাস্তাগুলি ইচ্ছাকৃত বা অনিচ্ছাকৃত ভাবে ঘোরানো পেঁচানো থাকে। গোলকধাঁধায় প্রবেশকারীর লক্ষ্য হল এটির সমাধান করে সেখান থেকে বের হয়ে আসা। ইচ্ছাকৃত ভাবে তৈরি গোলকধাঁধা পৃথিবীর অনেক জায়গায় আছে যেগুলো খুব বড় পর্যটনের আকর্ষণ। গোলকধাঁধা নির্মাণ করতে হলে আবশ্যক হল দেওয়াল বা প্রাচীর তৈরি যা সম্পূর্ণভাবে অস্বচ্ছ। বিভিন্ন রকম উপাদান দিয়ে এই দেওয়াল তৈরি করা যায়। সবথেকে জনপ্রিয় কৌশলগুলি হল - ইট, পাথর, কাঠ, ঘন ঝোপের তৈরি বেড়া, আখ বা ভুট্টার কৃষিক্ষেত্র, ইত্যাদি। এছাড়াও কাগজে হাতে আঁকা বা ছাপানো গোলকধাঁধাও তৈরি করা যায়। গোলকধাঁধা বর্তমানে বিনোদন এবং বুদ্ধির খেলায় সবথেকে বেশি ব্যবহৃত হয়। ছোট বাচ্চাদের বইতে বা ধাঁধার বইতে ছাপানো গোলকধাঁধা থাকে যেগুলোর সমাধানের মাধ্যমে বাচ্চাদের বুদ্ধির বিকাশ হয়। এছাড়া পৃথিবীর বহু স্থানে মানুষের তৈরি গোলকধাঁধা পর্যটকদের বিনোদনের জন্য ব্যবহার করা হয়। এদের অনেকগুলোই আগে ব্যক্তিমালিকানাধীন সম্পত্তি ছিলো যা এখন রাষ্ট্রায়ত্ত বা কোনো ট্রাস্ট এর মাধ্যমে আয় করার জন্যে জনসাধারণের জন্যে খোলা। আবার অনেকে শখের জন্যে বাড়ির বাগানে ঘন উঁচু ঝোপের বেড়া দিয়েও গোলকধাঁধা তৈরি করে থাকেন। "Lucknow: where history meets architecture"। Sangbad Pratidin (ইংরেজি ভাষায়)। ২০১৬-১১-০৪। সংগ্রহের তারিখ ২০২০-০৯-০৫।  "Badshahi Angti (novel)"। Wikipedia (ইংরেজি ভাষায়)। ২০২০-০৭-৩১।
অনুনাসিক প্ল্যাকোড

অনুনাসিক প্ল্যাকোড, ইংরেজিতে: Nasal placode (অথবা অলফ্যাক্টরি প্ল্যাকোড) থেকে নাকের অলফ্যাক্টরি এপিথেলিয়াম সৃষ্টি হয়। ফ্রন্টোনাসাল প্রসেস থেকে অনুনাসিক প্লাকোড দুটি ঘন এক্টোডার্ম হিসেবে বিকশিত হয়। এগুলো থেকে নাক, উপরের ঠোঁটের ফিলট্রাম এবং প্রাথমিক তালু (primary palate) উদ্ভূত হয়। মানব ভ্রূণীয় বিকাশের পঞ্চম সপ্তাহের দিকে প্ল্যাকোডগুলো আকারে বৃদ্ধি পায়। বিকাশের ষষ্ঠ সপ্তাহে প্রতিটি প্ল্যাকোডের কেন্দ্র ভিতরমুখে প্রবর্ধিত হয়ে দুটি অনুনাসিক কূপ (nasal pit) তৈরি করে। ইনভ্যাজিনেশনগুলো পরবর্তীকালে অলফ্যাক্টরি এপিথিলিয়ামে পরিণত হয়, যা নাসা গহ্বরের ছাত গঠন করে। অনুনাসিক কূপগুলো ডিম্বাকৃতির হয় এবং এগুলি একটি উত্থিত প্রান্ত বের হয়, যা একটি মিডিয়াল নাসাল প্রসেস এবং একটি ল্যাটারাল নাসাল প্রসেসে বিভক্ত হয়। প্রতিটি প্ল্যাকোডের মিডিয়াল এবং ল্যাটারাল নাসাল প্রসেস থেকে নাক, উপরের ঠোঁটের ফিলট্রাম এবং প্রাথমিক তালু (primary palate) উদ্ভূত হয়। প্ল্যাকোড এই নিবন্ধটিতে পাবলিক ডোমেইনে বিদ্যমান Gray's Anatomy (1918) ২০তম সংস্করণের পাঠ্য অন্তর্ভুক্ত রয়েছে। "olfactory placodes"। syllabus.med.unc.edu। ২০২১-০৯-২২ তারিখে মূল থেকে আর্কাইভ করা। সংগ্রহের তারিখ ২০২০-০৯-০৫।  Larsen, William J. (২০০১)। Human embryology (3. সংস্করণ)। Churchill Livingstone। পৃষ্ঠা 353–367। আইএসবিএন 0-443-06583-7।  https://web.archive.org/web/20130509194720/http://embryology.med.unsw.edu.au/Notes/week4_3.htm#nose https://web.archive.org/web/20060925080120/http://www.ana.ed.ac.uk/datedia/humat/notes/embryo/sensory/nose.htm
রিচার্ড হার্টশোর্ন

রিচার্ড হার্টশোর্ন একজন প্রখ্যাত আমেরিকান ভূতত্ত্ববিদ ছিলেন। তিনি উইসকনসিন-মেডিসন বিশ্ববিদ্যালয়ে অধ্যাপনা করেছেন। অর্থনৈতিক ও রাজনৈতিক ভূগোল ও ভূগোলের দার্শনিক প্রেক্ষাপট সম্পর্কে তাঁর বিশেষায়িত জ্ঞান ছিল। ১৯৩৯ সালে প্রকাশিত "ভূগোলের প্রকৃতি" বইটির জন্য তিনি সুপরিচিত। মার্কিন যুক্তরাষ্ট্রের পেনসিলভানিয়া অঙ্গরাজ্যের কিটানিং শহরে হার্টশোর্ন জন্মগ্রহণ করেন। ১৯২০ সালে প্রিন্সটন বিশ্ববিদ্যালয় হতে তিনি স্নাতক-পূর্ব লেখাপড়া সম্পন্ন করেন। ১৯২৪ সালে তিনি শিকাগো বিশ্ববিদ্যালয় হতে ডক্টরেট ডিগ্রি লাভ করেন। শিকাগো বিশ্ববিদ্যালয়ে তাঁর অভিসন্দর্ভের মূল প্রতিপাদ্য ছিল "শিকাগো শহরের হ্রদ।" হার্টশোর্ন ১৯২৪ থেকে ১৯৪০ সাল পর্যন্ত মিনেসোটা বিশ্ববিদ্যালয়ে অধ্যাপনা করেন। ১৯৪৫ থেকে ১৯৭১ সাল পর্যন্ত তিনি উইসকনসিন-মেডিসন বিশ্ববিদ্যালয়ে শিক্ষকতা করেন। দ্বিতীয় বিশ্বযুদ্ধের সময় ১৯৪১ থেকে ১৯৪৫ সাল পর্যন্ত তিনি "কৌশলগত সেবা দপ্তরের" গবেষণা ও বিশ্লেষণ শাখার ভূগোল বিভাগ পরিচালনার দায়িত্ব পালন করেন। ১৯৪৯ সালে হার্টশোর্ন আমেরিকান ভূতত্ত্ববিদ সংঘের সভাপতি পদে দায়িত্ব পালন করেন। ১৯৬০ সালে তিনি উক্ত সংঘের সর্বোচ্চ সম্মাননা লাভ করেন। ১৯৭১ সালের ১৭ই এপ্রিল তিনি ক্লার্ক বিশ্ববিদ্যালয় হতে "ডক্টর অব ল" ডিগ্রি লাভ করেন। ১৯৮৪ সালে রাজকীয় ভূতত্ত্ববিদ সংঘ তাঁকে ভিক্টোরিয়া মডেল প্রদান করে। উইসকনসিনের মেডিসন শহরে ক্যান্সারে আক্রান্ত হয়ে তিনি মৃত্যুবরণ করেন। ১৯৩৯ সালে হার্টশোর্ন "ভূগোলের প্রকৃতি: অতীতের আলোকে বর্তমান চিন্তাধারার বিশ্লেষণধর্মী নিরীক্ষা" শীর্ষক একটি বই প্রকাশ করেন। এ বইয়ে হার্টশোর্ন বলেন, " ভূগোলের উপর অতীতে যে কাজ হয়েছে, সে সম্পর্কে প্রত্যেক ভূতত্ত্ববিদের পর্যাপ্ত জ্ঞান অর্জন করা বাঞ্ছনীয়।" এটি ভূগোল বিষয়ের অত্যন্ত জনপ্রিয় একটি বই। ২০০০ সালে বইটির সপ্তম সংস্করণ প্রকাশিত হয়। ভূগোলশিক্ষার পদ্ধতি নিয়ে হার্টশোর্ন ১৯৫০ সালে ফ্রেড কে শ্যাফারের সাথে বিতর্কে লিপ্ত হন। শ্যাফার ভূগোল শিক্ষায় বৈজ্ঞানিক পদ্ধতি প্রবর্তনের উপর জোর দেন। তিনি হার্টশোর্নের প্রথাগত ভূগোল শিক্ষণ পদ্ধতির তীব্র সমালোচনা করেন। ১৯৭০ সালে "শিক্ষা নাগরিক: রিচার্ড হার্টশোর্নের নির্বাচিত বিবৃতি" নামে একটি গ্রন্থ প্রকাশিত হয়। মার্ক হোয়েট ইনগ্রাহাম এর ভূমিকা ও টীকা রচনা করেন। এতে ১৯৪০ থেকে ১৯৬০ পর্যন্ত রচিত ও কথিত হার্টশোর্নের বিভিন্ন বিবৃতি ও লেখা স্থান পায়। ১৯৩৯: ভূগোলের প্রকৃতি: অতীতের আলোকে বর্তমান চিন্তাধারার বিশ্লেষণধর্মী নিরীক্ষা ১৯৪৫: ভূগোলের প্রকৃতির প্রেক্ষাপট ১৯৭০: শিক্ষা নাগরিক : রিচার্ড হার্টশোর্নের নির্বাচিত বিবৃতি ১৯২৭: অবস্থান:ভূগোলের একটি গুরুত্বপূর্ণ নিয়ামক ১৯৩৩: ঊর্ধ্ব সিলেসিলার ভৌগোলিক ও রাজনৈতিক সীমানা ১৯৩৫: সংঘবদ্ধ পরিসংখ্যানিক উপাত্তের ভিত্তিতে ইউরোপ ও উত্তর আমেরিকার কৃষি অঞ্চলের শ্রেণিবিন্যাস ( স্যামুয়েল এন ডিকেনের সঙ্গে যৌথভাবে) ১৯৩৫: রাজনৈতিক ভূগোলের সাম্প্রতিক ঘটনাপ্রবাহ ১৯৩৮: বছরের ছয়টি আদর্শ মৌসুম ১৯৪১: বিশ্বের রাজনৈতিক ও ভৌগোলিক ধারা ১৯৫৮: স্থানিক বিজ্ঞান হিসেবে ভূগোলের ধারণা : কান্ট, হামবোল্ট থেকে হেটনার ১৯৬০: আধুনিক বিশ্বের রাজনৈতিক ভূগোল https://query.nytimes.com/gst/fullpage.html?res=9E0CE3D81E31F933A25752C1A964958260 "সংরক্ষণাগারভুক্ত অনুলিপি" (পিডিএফ)। ২০ অক্টোবর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ সেপ্টেম্বর ২০২০।  https://www.jstor.org/pss/2563779 "সংরক্ষণাগারভুক্ত অনুলিপি"। ১১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০।